28.2.2007 Jurnalul Oficial al Uniunii Europene L 61/47 COMISIE DECIZIA COMISIEI din 26 februarie 2007 privind autorizarea unei derogări temporare de la articolul 4 alineatul (3) și de la articolul 5 alineatul (1) din Regulamentul (CE) nr. 2037/2000 al Parlamentului European și al Consiliului privind substanțele care diminuează stratul de ozon, în ceea ce priveşte utilizarea și introducerea pe piaţă a HCFC-225cb pentru fabricarea fluoropolimerilor [notificată cu numărul C(2007) 556] (Numai textul în limba engleză este autentic) (2007[139/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2037/2000 al Parla- mentului European și al Consiliului din 29 iunie 2000 privind substanțele care diminuează stratul de ozon (!), în special articolul 5 alineatul (7), întrucât: (1) Conform Regulamentului (CE) nr. 2037/2000, utilizarea și introducerea pe piaţă a hidroclorofluorocarburilor (HCFC) sunt interzise. (22  La 14 februarie 2006, o autoritate competentă din Regatul Unit a solicitat o derogare, până la 31 decembrie 2010, în favoarea AGC Chemicals Europe, Ltd. în temeiul articolului 5 alineatul (7) din Regula- mentul (CE) nr. 2037/2000. (3) AGC Chemicals Europe, Ltd. (ASAHI) este un furnizor de răşină fluorinată etilenă tetrafluoroetilenă (ETFE), produs utilizat ca material izolant pentru cablurile electrice şi ca materie primă la fabricarea filmelor. S-au înregistrat mari progrese în cercetările intense și extinse ale firmei ASAHI, întreprinse în vederea identificării unei alternative la HCFC-225cb care să nu diminueze stratul de ozon. Alter- nativa sugerată este metanolul, dar înainte ca acesta să înlocuiască HCFC-225cb este nevoie de noi lucrări de cercetare și dezvoltare. Procedeul actual constă în reci- clarea HCFC-225cb, iar HCFC-225cb este recuperat. Emisiile fugitive în atmosferă sunt reduse la minimum. (4) Comisia a examinat îndeaproape aspectele tehnice şi economice ale fabricării fluoropolimerilor în scopul () JO L 244, 29.9.2000, p. 1. Regulament, astfel cum a fost modificat ultima dată prin Regulamentul (CE) nr. 1791/2006 al Consiliului O L 363, 20.12.20065, p. 1). descris de ASAHI şi a constatat că în prezent nu există substanțe sau tehnologii alternative fezabile din punct de vedere tehnic sau economic și că utilizarea temporară a HCFC-225cb rămâne esențială pentru această utilizare. În consecință, ar trebui să se autorizeze o derogare temporară pentru utilizarea și introducerea pe piață a HCFC-225cb. (5)  În cererea sa de acordare a unei derogări, ASAHI a sugerat o alternativă și s-a angajat să pună în aplicare această alternativă înainte de expirarea derogării. Prin urmare, ar trebui să se prevadă ca autoritatea competentă să prezinte un raport privind rezultatele punerii în aplicare a alternativei pertinente. Ar trebui să se prevadă obligația Regatului Unit de a monitoriza punerea în aplicare și anularea automată a derogării în cazul punerii în aplicare pe deplin a alternativei. (6)  Prin articolul 16 din Regulamentul (CE) nr. 2037/2000 se solicită recuperarea substanțelor care diminuează stratul de ozon. Conform acestui articol, HCFC-225cb rămas în urma procesului este recuperat din instalație. Acesta nu poate fi introdus pe piața comunitară şi, prin urmare, în acel moment trebuie returnat producă- torului în condițiile prevăzute de ASAHI (7) Măsurile prevăzute de prezenta decizie sunt conforme cu avizul comitetului instituit în temeiul articolului 18 din Regulamentul (CE) nr. 2037/2000, ADOPTĂ PREZENTA DECIZIE: Articolul 1 Prin derogare de la articolul 4 alineatul (3) şi de la articolul 5 alineatul (1) din Regulamentul (CE) nr. 2037/2000, Regatul Unit este autorizat să permită până la 31 decembrie 2010 utilizarea și introducerea pe piață de către AGC Chemicals Europe, Ltd. (ASAHI) a HCFC-225cb ca agent de transfer de lanț şi cosolvent la fabricarea răşinii etilenă tetrafluoroetilenă.